Ekhva hakee henkilöstöjohtajaa

Etelä-Karjalan hyvinvointialue (Ekhva) etsii dynaamista henkilöstöjohtajaa.

Nykyinen viranhaltija on ilmoittanut tarttuvansa uusiin haasteisiin, joten Ekhvan johtoryhmässä olisi nyt toimeliaan HR-johtajan saappaat täytettävänä.

Ekhva hakee kehittämishaluista ja vankan kokemuksen omaavaa henkilöstöjohtajaa, joka on valmis astumaan kentälle 1.8.2025 alkaen tai sopimuksen mukaan. Haku päättyy 13.6.2025

HR:n uusi kapteeni tekee tiivistä yhteistyötä hyvinvointialueen johtajan sekä muiden johtoryhmän jäsenten, henkilöstönedustajien sekä toimialueiden johtajien- ja päälliköiden kanssa.

-Meillä Ekhvalla on aina tilaa rohkeille ja innovatiivisille ajattelijoille – näitä taitoja toivomme myös uudelta tiimipelaajaltamme. Henkilöstöjohtajana olet etunenässä kehittämässä HR:n toimintaa sekä vastaamassa HR-tiimin strategisesta johtamisesta kumppanuussopimuksemme hengen mukaisesti, hyvinvointialuejohtaja Sally Leskinen kertoo.

Henkilöstöjohtajalta edellytetään soveltuvaa ylempää tiedekorkeakoulututkintoa (yliopistotutkinto esim. HTM tai KTM) sekä vankkaa kokemusta esihenkilötyöstä, työ- ja virkaehtosopimusten soveltamisesta sekä henkilöstöjohtamisesta ja strategisesta HR-työstä.

Eli vastuut eivät ole ihan vähäiset, mutta työyhteisön tuki on vankkaa. Ekhvan Etujoukkueessa on tutkitusti hyvä olla.

Lue lisää tästä ja hae

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418

Työskentely Ekhvan Etujoukkueessa